Diari Oficial de la Generalitat Valenciana


Sumario DOGV 2931, del 17-02-1997 (1997/820649)

RESOLUCIÓN de 3 de enero de 1997, del conseller de Obras Públicas, Urbanismo y Transportes, relativa a la modificación puntual número 4 del Plan Parcial La Huerta, de Mutxamel.
--------------------------------------------------------------------------------------------------------------------------------------------------------------------------------

### Datos del documento

Número DOGV
:   2931

Fecha DOGV
:   17-02-1997

Sección del DOGV
:   OTRAS DISPOSICIONES

Número del documento
:   1997/820649


Fecha del documento
:   03-01-1997

Organismo emisor
:   Conselleria de Obras Públicas,Urbanismo y Transportes

Tipo de documento
:   Resolución

RESOLUCIÓ de 3 de gener de 1997, del conseller d'Obres Públiques, Urbanisme i Transports, relativa a la modificació puntual núm. 4 del pla parcial L'Horta, de Mutxamel.  
Vist l'expedient relatiu al projecte de modificació puntual núm. 4 del pla parcial L'Horta, de Mutxamel (Alacant), i de conformitat amb els següents:  
Antecedents de fet  
Primer  
L'Ajuntament de Mutxamel, en sessió plenària de 27 d'agost de 1996, en va acordar l'aprovació provisional, després de complir els tràmits d'exposició pública mitjançant anuncis apareguts en el Diari Oficial de la Generalitat Valenciana, de 25 de juny de 1996, i en un diari de difusió provincial, el 3 de juny de 1996, durant el qual es va presentar una al·legació que va ser desestimada.  
Segon  
La documentació està integrada per memòria i estudis complementaris, plànols d'informació i d'ordenació.  
Tercer  
La Comissió Territorial d'Urbanisme d'Alacant, reunida en sessió de 26 de novembre de 1996, va informar favorablement l'expedient de referència.  
Quart  
Aquesta Conselleria d'Obres Públiques, Urbanisme i Transports, amb data de 30 de desembre de 1996, d'acord amb el dictamen del Servei de Coordinació Territorial, i a proposta de la Direcció General d'Urbanisme, va informar favorablement l'aprovació definitiva de aquesta modificació, quant a les zones verdes afectades.  
Fonaments de dret  
Primer  
Respecte al procediment, s'han observat les prescripcions legalment establertes per a les modificacions de plans parcials d'aquesta índole, que estan constituïdes pels articles 38 i següents per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.  
Segon  
Quant al fons de l'assumpte, el pla parcial comporta una diferent qualificació de les zones verdes o d'espais lliures previstos.  
Aquest expedient pretén recollir la realitat existent en una àrea del pla parcial La Huerta, que la Comissió Provincial d'Urbanisme el va aprovar definitivament el juliol de 1974 i es considera que està desenvolupat, i s'estima que es tracta d'un sòl urbà consolidat.  
Sembla que un error en el replanteig d'un edifici d'habitatges va originar la invasió de la zona verda posterior en 1 m de profunditat en la part més àmplia, i es prolonga fins finalitzar en forma triangular. La superfície envaïda és de 74,44 m2. Per a compensar-ho, es proposa cedir una franja de terreny que passarà de residencial col·lectiva en bloc a zona verda, i que se situa a la part intermèdia de l'illa de cases de 300 m de longitud que separa el carrer de l'Ametler de la zona verda. Aquesta franja tindrà una amplària de 4 m i una superfície de 79,20 m2, un poc superior a l'envaïda. A més, i per a permetre l'accés des del carrer a la zona verda, es crea una servitud de pas com a solució de continuïtat i connexió entre ambdues zones. Aquesta zona gravada amb la servitud de pas té una superfície de 20,80 m2.  
En síntesi, no es produeix un detriment de les zones verdes previstes en el referit pla parcial, que no sofreixen cap menyscapte, les quals, fins i tot, s'incrementen.  
Tercer  
De conformitat amb el que disposa l'article 40.2 de la LRAU, no s'observen objeccions ni impediments legals que obstaculitzen l'aprovació definitiva d'aquesta modificació del pla parcial L'Horta, de Mutxamel.  
Quart  
El conseller d'Obres Públiques, Urbanisme i Transports és competent per a la resolució definitiva d'aquest expedient, prèviament l'informe de la Comissió Territorial d'Urbanisme d'Alacant, segons l'article 38.3, en relació amb el 55.4, i la disposició transitòria novena de la Llei 6/1994, Reguladora de l'Activitat Urbanística, i la disposició transitòria tercera del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.  
Vistos els preceptes legals citats i la resta de general i pertinent aplicació, resolc:  
Aprovar definitivament la modificació núm. 4 del pla parcial L'Horta, de Mutxamel.  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Aquesta publicació n'excusa la notificació individualitzada.  
Contra aquesta resolució, que posa fi a la via administrativa, es podrà interposar recurs contenciós administratiu, davant de la sala del contenciós del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o publicació d'aquesta.  
Per a la interposició del recurs esmentat serà requisit imprescindible que, amb caràcter previ, el recurrent comunique a aquest òrgan la interposició d'aquest, de conformitat amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjudici que es puga exercir qualsevol altre recurs que s'estime oportú.  
València 3 de gener de 1997.- El conseller d'Obres Públiques, Urbanisme i Transports: Luis Fernando Cartagena Travesedo.